በዘመናችን በተከሰተውም የዘር ፖለቲካ ውስጥ ከፍተኛ ተሳትፎ በማድረግ በግርግሩ የማይገባቸውን ጥቅም ማግበስበስ ችለዋል። እንደሚታወቀው በ1983 ዓ.ም ወያኔና ኦነግ የሽግግር መንግስት ሲመሰርቱ ከዛ ቀደም ብሎ በኢትዮጵያ ታሪክ ያልነበረ “ኦሮሚያ” የሚባል አዲስ ተሰምቶ የማይታወቅ ክልል ከዚህም ከዚያም መሬት በመንጠቅ ፈጠሩ። ኦነግ የመንግሥትን ለውጥ እንደ መልካም አጋጣሚ (opportunity) በመውሰድ ወያኔ የሰጠውን ወይም ለወያኔ አቅርቦ የጸደቀለትን አዲስ ካርታ (blue print) እጁ አስገባ። በክልሉም ውስጥ የሚገኙ የተለያዩ ቋንቋና ባህል ያላቸው የኢትዮጵያ ህዝቦችን መሰረታዊ የሚባሉ የመምረጥና የመመረጥ፣ በቋንቋቸው የመተዳደር፣ እንደ ዜጋ በሚፈልጉት የሃገራቸው አካባቢ ያለ አድሎና ተጽእኖ ሰርተው የመኖር መብትና ነጻነቶች በመንፈግ “ኦሮሚያ ለኦሮሞ” በሚል መሪ ቃል በክልሉ የሚኖሩ ሌሎች ኢትዮጵያውያንን በማግለል የክልሉን መንግስታዊ መዋቅር ከላይ እስከ ታች ድረስ ዘረጋ፣ በርካቶችንም “ከክላችን ውጡ” በማለት ለዘመናት ከኖሩበት አካባቢ አፈናቀለ፣ ሞት፣ በደልና እንግልት አደረሰ።
